**David Raksin** (født 4. august 1912 i Philadelphia i Pennsylvania, død 9. august 2004 i Van Nuys i California) var en amerikansk filmkomponist. Han skrev lydsporet til over 100 filmer og bidro med musikken til en rekke fjernsynsproduksjoner. Han har blant annet komponert lydsporet til *Laura* (1944), *Forever Amber* (1947), *Force of Evil* (1948), *Blendende løgn* (1952), *Carrie* (1952), *Fra bord til bord* (1958) og *Medaljens bakside* (1962).

Raksins filmmusikk i *Laura* ble kåret til tidenes 7. beste filmlydspor fra USA av det amerikanske filminstituttet.

Oppvekst
--------

Raksin vokste opp i Philadelphia i Pennsylvania. Faren var dirigent og eieren av en musikkforretning. Han lærte David Raksin å spille flere musikkinstrumenter i en ung alder. Raksin studerte senere komposisjon ved University of Pennsylvania og fikk etter hvert spilletimer hos Arnold Schönberg i Los Angeles.

Karrière
--------

I 1935 ble Raksin invitert til Hollywood av Alfred Newman, daværende musikksjef hos filmselskapet 20th Century Fox. Det første han gjorde for selskapet var å arrangere musikken i Charlie Chaplins komedie *Modern Times* i 1936. Han deltok deretter i en rekke mindre filmprosjekter før gjennombruddet kom med musikken i Otto Premingers kriminalfilm *Laura* i 1944. Kjenningsmelodien til filmen, med sangtekst av Johnny Mercer, ble svært populær og har blitt spilt inn av en rekke andre artister i ettertid, blant annet Ella Fitzgerald og Frank Sinatra.

Raksin har også undervist i musikkteori og komposisjon ved University of Southern California og University of California, Los Angeles.

Referanser
----------

1. ↑   Gemeinsame Normdatei, besøkt 5. mai 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Musicalics, Musicalics komponist-ID 94386[Hentet fra Wikidata]
4. 1 2   Store norske leksikon, Store norske leksikon-ID David\_Raksin[Hentet fra Wikidata]
5. ↑   Gemeinsame Normdatei, besøkt 19. desember 2014[Hentet fra Wikidata]
6. ↑   Gemeinsame Normdatei, GND-ID 129251445, besøkt 12. august 2015[Hentet fra Wikidata]
7. ↑   www.comic-con.org, besøkt 28. juli 2021[Hentet fra Wikidata]
8. ↑  «AFI's 100 YEARS OF FILM SCORES» (PDF). Det amerikanske filminstituttet. Besøkt 16. juni 2017.

Eksterne lenker
---------------

* (en) David Raksin på Internet Movie Database Rediger på Wikidata

* (sv) David Raksin i Svensk Filmdatabas Rediger på Wikidata

* (da) David Raksin på Filmdatabasen Rediger på Wikidata

* (da) David Raksin på Scope Rediger på Wikidata

* (fr) David Raksin på Allociné Rediger på Wikidata

* (en) David Raksin på AllMovie Rediger på Wikidata

* (en) David Raksin hos The Movie Database Rediger på Wikidata

* (en) David Raksin hos Internet Broadway Database Rediger på Wikidata
* (en) David Raksin på Discogs Rediger på Wikidata

* (en) David Raksin på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Deutsche Biographie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** NKC **·** BNE **·** BNE **·** MusicBrainz **·** Discogs
 |